armvectores/hy_wikipedia_2023 huggingface dataset:
Խորխե Գոնսալես Կամարենա

Խորխե Գոնսալես Կամարենա (իսպ.՝ Jorge González Camarena, մարտի 24, 1908(1908-03-24), Գվադալախարա, Մեքսիկայի Միացյալ Նահանգներ - մարտի 20, 1980(1980-03-20) կամ մայիսի 24, 1980(1980-05-24), Մեխիկո, Մեքսիկայի Միացյալ Նահանգներ), 20-րդ դարի մեքսիկացի նկարիչ և քանդակագործ։


== Կենսագրություն ==
Ծնվել է 1908 թվականի մարտի 24-ին Մեքսիկայի Խալիսկո նահանգի Գվադալախարա քաղաքում։ 1918 թվականին ընտանիքով տեղափոխվել են մայրաքաղաք Մեխիկո, որտեղ Խորխեն 1922 թվականին ընդունվել է Սան Կառլոս ակադեմիան, աշակերտել անվանի նկարիչ-արվեստաբան, դոկտոր Ատլին (իսկական անունը՝ Խերարդո Մուրիլիո, 1875—1964)։ Ուսումնառությունն ավարտելուց հետո սկզբնական շրջանում աշխատել է որպես գովազդային պաստառներ ձևավորող, 1929 թվականից՝ Revista de Revistas և Nuestro México պարբերականների նկարիչ-պատկերազարդող։ Անսալով դոկտոր Ատլի՝ նոր, մոնումենտալ արվեստ ստեղծելու կոչին՝ սկսել է իր ուժերը փորձել որմնանկարչության և հաստոցային նկարչության ասպարեզներում։
1932 թվականին պատվեր է ստացել իրականացնելու Պուեբլա նահանգի Ուեխոցինգո բնակավայրի մերձակայքում գտնվող  XVI դարի երկրորդ կեսի ֆրանցիսկյան վանքի չափազանց վնասված որմնանկարների վերականգնման աշխատանքները, որոնք տևել են երեք տարի։ 1953 թվականին Կամարենան հանդես է եկել ի պաշտպանություն Վերակրուսի Սան Խուան դե Ուլուա չորսհարյուրամյա բերդի, որը ցանկանում էին քանդել՝ մի նոր նավանորոգարան ու գինու գործարան կառուցելու նպատակով։ Այդ նույն տարում նա հիմնել է հնությունների պաշտպանության ու վերականգնման հատուկ կոմիտե։
Կամարենան խորությամբ ուսումնասիրել է ացտեկ նկարիչների փորձն ու տեխնոլոգիական հնարները և ստեղծագործաբար կիրառել գեղանկարչական ու քանդակագործական իր աշխատանքներում։ Մասնակցել է Միքելանջելոյի գրաֆիկական դիմանկարի ստեղծման համար հայտարարված մրցույթին, հաղթել, արժանացել Commendatore della Republica կոչման։ 1970 թվականին նրան շնորհվել է ազգային մրցանակ արվեստի ասպարեզում։ Կամարենան ստեղծագործական իր բեղուն կյանքի ընթացքում հասցրել է ստեղծել երկու հազարից ավելի նկար, որոնք հաստոցային գեղանկարչության տպավորիչ նմուշներ են, գտնվում են աշխարհի բազմաթիվ թանգարանների ու պատկերասրահների հավաքածուներում։ 1970-ական թվականների վերջերին նա իր աշխատանքների ցուցահանդեսներով այցելել է Արևմտյան Եվրոպայի մի շարք երկրներ։
Կամարենան եղել է Մեքսիկայի պլաստիկ արվեստների ընկերակցության (Asociación Mexicana de Artes Plásticas) նախագահը։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Nota sobre el centenario del natalicio del pintor.
"La Patria". Historia de la modelo Victoria Dornelas.
Վիմինալ (բլուր)

Վիմինալ բլուր (լատ.՝ Collis Viminalis, իտալերեն՝ Viminale) Հռոմի յոթ բլուրներից ամենափոքրը։ Գտնվում է Կվիրինալ և Էսկվիլին բլուրների միջև։ Հռոմի օպերային թատրոնը և Տերմինի երկաթուղային կայարանը գտնվում են Վիմինալ բլրի վրա։ Բլրի գագաթին գտնվում է Վիմինալե պալատը, որի հարկի տակ Ներքին Գործերի նախարարության գլխավոր վարչությունն է։ Ներկայումս «Il Viminale» տերմինը նշանակում է Ներքին Գործերի նախարարություն։ Ըստ Լիվիոսի՝ բլուրը Հռոմ քաղաքի մաս դարձավ Կվիրինալ բլրի հետ միաժամանակ Սերվիուս Տուլիուսի՝ Հռոմի 6-րդ թագավորի օրոք, Ք.ա. 6-րդ դարում։


== Վիմինալե պալատ ==

Վիմինալե պալատը պատմական վայր է։ Վարչապետի և Ներքին Գործերի նախարարության նստավայրն է՝ սկսած 1925 թվականից։ 1961 թվականից Վարչապետի նստավայրը տեղափոխվեց Պալացցո Կիջի (իտալերեն՝ Palazzo Chigi)։ Վիմինալե պալատը լիազորվել է Ջովաննի Ջոլիտտիի կողմից, որն այդ ժամանակ վարչապետ էր և միևնույն ժամանակ Ներքին Գործերի նախարար։ Պալատը նախագծել է իտալացի ճարտարապետ Մանֆրեդո Մանֆրեդիի կողմից 1911 թվականին, իսկ հանդիսավոր բացումը տեղի է ունեցել 1925 թվականի հուլիսի իննին։


== Հռոմի օպերային թատրոն ==

Հռոմի օպերայի թատրոնը (իտալերեն՝ Teatro dell'Opera di Roma) կառուցվել է Դոմենիկո Կոստանցիի միջոցներով ճարտարապետ Ակիլլե Սֆոնդրինիի նախագծով։ Թատրոնի (անվանումը՝ Teatro Costanzi) բացումը կայացել է 1880 թվականին Ջոակինո Ռոսսինիի «Շամիրամ» ({{lang-it|Semiramide) ներկայացմամբ։ 1926 թվականին Հռոմի քաղաքային խորհուրդը ձեռք բերեց թատրոնը, որն էլ մասնակի վերակառուցվեց ճարտարապետ Մարչելլո Պյաչենտինիի կողմից։ 1928 թվականին թատրոնը կրկին բացվեց, այս անգամ՝ «Արքայական օպերային թատրոն» անվանումով (իտալերեն՝ Teatro Reale dell’Opera)։ 1946 թվականին թատրոնը ստացել է ներկայիս անվանումը։ Հռոմի օպերային թատրոնի ամառային ներկայացումները տեղի են ունենում «Կարակալայի բաղնիքներում»։


== Տերմինի կայարան ==

Տերմինի կայարանը Հռոմի գլխավոր երկաթուղային կայարանն է։ Անվանումը ստացել է նույնանուն շրջանի անվանումից, որն էլ իր անունը ստացել է հին «Դիոկլետիանի բաղնիքներ»՝ լատ.՝ thermae-ից։ Կայարանից կանոնավոր կերպով ուղևորություններ են իրականացվում ինչպես իտալական խոշոր քաղաքներ, այնպես էլ միջազգային ուղևորություններ դեպի Փարիզ, Մյունխեն, Ժնև, Բազել և Վիեննա։ Ունի 33 կառամատույց, և սպասարկում է շուրջ 150 միլիոն ուղևորների ամեն տարի։ Եվրոպայի ամենամեծ երկաթուղային կայարաններից մեկն է։


== Ծանոթագրություններ ==


== Արտաքին հղումներ ==
Samuel Ball Platner, A Topographical Dictionary of Ancient Rome: Viminal Hill
The Palazzo on the website of Interior Ministry Archived 2012-12-29 at the Wayback Machine.
Rome Opera House website (իտալերեն)
Photographs of the Opera House
Official page at Grandistazioni website
Լյութեր Բըրբանք

Լյութեր Բըրբանք (անգլ.՝ Luther Burbank, մարտի 7, 1849(1849-03-07)[…], Lancaster, Վուստեր շրջան, Մասաչուսեթս, ԱՄՆ - ապրիլի 11, 1926(1926-04-11)[…], Սանտա Ռոզա, Կալիֆոռնիա, ԱՄՆ), ամերիկյան սելեկցիոներ-դարվինիստ, ինքնուս գիտնական։ 1875 թվականին Սանտա-Ռոզայում, ապա Սեբաստոպոլում հիմնել է պտղաբուծարան, որտեղ աշխատել է մինչև կյանքի վերջը։ Ստեղծել է պտուղների, բանջարեղենի, դաշտային և դեկորատիվ կուլտուրաների նոր սորտեր։ P. ազատ փոշոտումից, միջսորտային, միջտեսակային և միջցեղային հիբրիդացումից առաջացած սերմերից ստացել է անկորիզ սալոր, առանց փշերի կակտուս, թղթի նման բարակ կեղևով հունական ընկույզ, անանասի հոտով սերկևիլ ևն։


== Գրականություն ==
Тимирязев К. А. Два дара науки. Соч., т. 9. — М., 1939.
Гарвуд А. Обновленная земля, в сокращ. изложении К. А. Тимирязева. — М., 1919.
Молодчиков А. И. Лютер Бербанк. Садовод «чудотворец». — М.: Государственное антирелигиозное издательство, 1937.
Dreyer, Peter. A gardener touched with genius: the life of Luther Burbank 1985 Archived 2009-01-26 at the Wayback Machine. (անգլ.)
Britannica online encyclopedia article on Burbank: Burbank (անգլ.)


== Ծանոթագրություններ ==


== Արտաքին հղումներ ==
National Inventors Hall of Fame profile Archived 2008-12-10 at the Wayback Machine.
Luther Burbank’s Experiment Farm Est. 1885 Archived 2009-01-25 at the Wayback Machine.
Luther Burbank Virtual Museum Archived 2013-10-14 at the Wayback Machine. Виртуальное путешествие (фотографии) по реальному ботаническому саду, в котором растут деревья, созданные Бёрбанком — в том числе «Парадоксальный орех Archived 2009-01-25 at the Wayback Machine.» — быстрорастущее дерево с прочной древесиной.
UN report on spineless cactus cultivation in Tunisia Archived 2015-09-24 at the Wayback Machine.
A Rare Crossing: Frida Kahlo and Luther Burbank
Luther Burbank: His Methods and Discoveries and Their Practical Application, a 12-volume monographic series, is available online through the University of Wisconsin Digital Collections Center ([1]). (Тут же размещены ссылки на труды, и фрагменты трудов Бёрбанка в свободном доступе).
Official website of the Western Sonoma County Historical Society and Luther Burbank’s Gold Ridge Experiment Farm Archived 2008-09-13 at the Wayback Machine.
Autobiography of a Yogi, by Paramhansa Yogananda, Chapter 38: Luther Burbank — A Saint Amidst the Roses at www.ananda.org
Luther Burbank. A Pioneer Plant Breeder (онлайн-библиотека трудов Бёрбанка, Burbank, Luther, 1849—1926. Whitson, John; John, Robert; Williams, Henry Smith, 1863—1943, Editor Luther Burbank: his methods and discoveries and their practical application New York: Luther Burbank Press, 1914 http://digital.library.wisc.edu/1711.dl/HistSciTech.Burbank01)
Աստերոիդների ցանկ (144701-144800)

Աստերոիդների ցանկ (144601-144700)  • Աստերոիդների ցանկ  • Աստերոիդների ցանկ (144801-144900)
 Աստերոիդների ցանկ (144601-144700)  • Աստերոիդների ցանկ  • Աստերոիդների ցանկ (144801-144900)
Կարգայլինկա

Կարգայլինկա (ռուս.՝ Каргайлинка), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Կրիվոյ Ուսկատ գետի ձախ ափին՝ 31 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կուլիսմայոկի

Կուլիսմայոկի (ռուս.՝ Кулисмайоки), գետ Ռուսաստանում, հոսում է Կարելական ինքնավար հանրապետությունում և Պիտկյարանտսկի շրջանում։ Գետաբերանը տեղակայված է Սյուսկյույանյոկի գետի աջ ափին՝ 17 կմ հեռավորության վրա։ Գետի երկարությունը 16 կմ է, ավազանի տարածքը 156 կմ2։

Գետաբերանից 13 կմ հեռավորության վրա, ձախ ափին թափվում է գետ՝ Կատտիլաոյա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ ջրային ավազանային շրջան, գետի ենթաավազանը՝ Նևա և Լադոժսկի լճի ավազան է։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040300212102000011150
Հիդրոլոգիական ուսումնասիրությունների կոդը - 102001115
Ավազանի կոդը - 01.04.03.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աստերոիդների ցանկ (12501-12600)

Աստերոիդների ցանկ (12401-12500)  • Աստերոիդների ցանկ  • Աստերոիդների ցանկ (12601-12700)
 Աստերոիդների ցանկ (12401-12500)  • Աստերոիդների ցանկ  • Աստերոիդների ցանկ (12601-12700)


== Աղբյուր ==
«Discovery Circumstances: Numbered Minor Planets (10001)-(15000)»։ www.minorplanetcenter.net
Զալուժիե (գյուղ, Մուկաչևոյի շրջան)

Անվան այլ կիրառումների համար տե՛ս՝ ԶալուժիեԶալուժիե (ուկրաիներեն՝ Залужжя), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Զալուժիե գյուղում բնակվում էր 1 268 մարդ։ Բնակավայրը զբաղեցնում է 0,413 կմ² տարածք։ Բնակչության խտությունը կազմում էր 3070,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռուսնով

Ռուսնով (ուկրաիներեն՝ Руснів), գյուղ Ուկրաինայի Վոլինի մարզի Վլադիմիր-Վոլինի շրջանում։ Հիմնադրվել է 1577 թվականին։
2001 թվականի տվյալներով Ռուսնով գյուղում բնակվում էր 309 մարդ։ Բնակավայրը զբաղեցնում է 1009 կմ² տարածք։ Բնակչության խտությունը կազմում էր 306,24 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խաչատուր (ճարտարապետ)

Անվան այլ կիրառումների համար տե՛ս՝ Խաչատուր (այլ կիրառումներ)Խաչատուր, Խաչատուր քարգործ (ծն. և մահ. թթ. անհայտ), X - XI դդ. հայ ճարտարապետ։ Բազիլիկ հորինվածքը ձևափոխելով գմբեթավորի՝ հիմնովին վերակառուցել է Նորադուզ գյուղի (այժմ՝ Կամոյի շրջանում) հարավարևելյան եզրին կանգուն Ս. Լուսավորիչ եկեղեցին։ Այն T-աձև հատակագծով գմբեթավոր փոքր դահլիճ է՝ ավագ խորանի երկու կողմերում ավանդատներով։ Հուշարձանի բեմի կիսաշրջան պատի կենտրոնում ագուցված է ճարտարապետ Խաչատուրի անունը հիշատակող խաչքար։
Ֆուտբոլային լիգայի գավաթի եզրափակիչ 1965

Ֆուտբոլային լիգայի գավաթի եզրափակիչ 1965, Ֆուտբոլային լիգայի գավաթի 5-րդ խաղարկությունն է, որում հաղթեց «Չելսի» ֆուտբոլային ակումբը հաղթեց առաջին շրջաններում՝ 3-2 հաշվով, իսկ երկրորդ շրջանում 3–2 հաշվով ոչ-ոքի արեց՝ 0-0 հաշվով Սթոք Սիթիի հետ։ Առաջին խաղը կայացավ Լոնդոնի Սթեմֆորդ Բրիջ մարզադաշտում, իսկ երկրորդ խաղը Լեսթերի Ֆիլբերտ Սթրիթ մարզադաշտում։
Ուգոդկա

Ուգոդկա (ռուս.՝ Угодка), գետ Ռուսաստանում, հոսում է Կալուգայի մարզում և Ժուկովսկի շրջանում։


== Աշխարհագրություն ==
Գետաբերանը տեղակայված է Պրոտվա գետի ձախ ափին՝ 66 կմ հեռավորության վրա։ Գետի երկարությունը 19 կմ է, ավազանի տարածքը 126 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Պրոտվա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100612110000022288
Հիդրոլոգիական ուսումնասիրությունների կոդը - 110002228
Ավազանի կոդը - 09.01.01.006
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սիլվեստր Ռևուելտաս

Սիլվեստր Ռևուելտաս (իսպ.՝ Silvestre Revueltas Sánchez, դեկտեմբերի 31, 1899(1899-12-31)[…], Դուրանգո, Մեքսիկայի Միացյալ Նահանգներ - հոկտեմբերի 5, 1940(1940-10-05)[…], Մեխիկո, Մեքսիկայի Միացյալ Նահանգներ), մեքսիկացի կոմպոզիտոր, ջութակահար և դիրիժոր։


== Կենսագրություն ==
1913-1916 թվականներին սովորել է Մեխիկոյի Ազգային կոնսերվատորիայի ջութակի և կոմպոզիցիայի դասարաններում, 1918-1920 թվականներին՝ Չիկագոյի երաժշտական քոլեջում, որտեղ որպես ջութակահար 1922-1924 թվականներին կատարելագործվել է Պ․ Կոխանսկու և Օ․ Շևչիկի մոտ։ 1928-1935 թվականներին եղել է Մեխիկոյի սիմֆոնիկ նվագախմբի (հետագայում՝ Ազգային սիմֆոնիկ նվագախումբ) երկրորդ դիրիժոր։
Երկու բալետի, սիմֆոնիկ, վոկալ-գործիքային երկերի, կամերագործիքային անսամբլների, երգերի հեղինակ է։ Ռ․ Մեքսիկայի կոմկուսի անդամ էր, Մեքսիկայի հեղափոխական գրողների և արաիսաների լիգայի նախագահ։ Ռևուելտասի ստեղծագործությունը 20-րդ դարի 1-ին կեսի Մեքսիկայի ազգային ռեալիստական երաժշտական արվեստի բարձրագույն նվաճումն է, աչքի է ընկնում մեղեդիական հարստությամբ։


== Ստեղծագործություններ ==


== Ծանոթագրություններ ==
Նիդերեր Ֆլեմինգ

Նիդերեր Ֆլեմինգ (գերմ.՝ Niederer Fläming), կոմունա Գերմանիայի Բրանդենբուրգ հողատարածքում։
Գտնվում ՝ Տելտով Ֆլեմինգ շրջանի կազմում։ Բնակչությունը կազմում է 3273 մարդ (ըստ 2010 թվականի դեկտեմբերի 31-ի)։ Տարածքը կազմում է 185,36 կմ²։ Փոստային ինդեքս՝ 12 0 72 298։
Կոմունան ստորաբաժանվում է 23 գյուղական շրջանների։


== Ծանոթագրություններ ==


== Արտաքին հղումներ ==
էջ(չաշխատող հղում)
Կարմելո Էնթոնի

Կարմելո Քիյան Էնթոնի (անգլ.՝ Carmelo Kiyan Anthony, մայիսի 29, 1984(1984-05-29), Բրուքլին, Նյու Յորք, Նյու Յորք, ԱՄՆ), ամերիկացի պրոֆեսիոնալ բասկետբոլիստ, թեթև հարձակվող։ Հանդես է գալիս Բասկետբոլի ազգային ասոցիացիայում (NBA)։
Ծնվել է Նյու Յորքի Բրուքլին թաղամասում։ Թոուսոնի կաթոլիկ ավագ դպրոցում հաջող ելույթներ ունենալուց հետո Ուսանողական առաջնությունում ներկայացրել է Սիրաքյուսի համալսարանը, որի ուսանողական թիմի կազմում 2003 թվականին հասել է մինչև NCAA-ի ազգային առաջնություն։ Տվյալ ուսումնական տարում արժանացել է լավագույն խաղացողի տիտղոսին, ինչպես նաև նա ճանաչվել «NCAA-ի արևելյան տարածաշրջանի ամենաարժեքավոր բասկետբոլիստ»։ Մեկ մրցաշրջան Սիրաքյուսում անցկացնելուց հետո մասնակցության հայտ է ներկայացրել NBA-ի 2003 թվականի դրաֆթում, որտեղ ընտրվել է «Դենվեր Նագեթսի» կողմից՝ 3-րդ ընտրության իրավունքով՝ Լեբրոն Ջեյմսից և Դարկո Միլիչիչից հետո։ 8 տարի անց տեղափոխվել է «Նյու Յորք Նիքս»։
Որպես ԱՄՆ-ի բասկետբոլի ազգային հավաքականի անդամ, 2004 թվականի օլիմպիական խաղերին նվաճել է բրոնզե, իսկ 2008 և 2012 թվականների խաղերին՝ ոսկե մեդալներ։


== Արտաքին հղումներ ==
Պաշտոնական կայք Archived 2013-01-19 at the Wayback Machine.
Պիպույոլ

Պիպույոլ (ռուս.՝ Пипуёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Իժմա գետի ձախ ափին՝ 58 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000077049
Կոդը ըստ հիդրոլոգիական հետազոտության (ՌԴ) — 103007704
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Չոխախ

Չոխախ, գյուղ Արևմտյան Հայաստանում, Կիլիկիայի Ադանայի նահանգի Քոզանի գավառակում։ Իր մեջ ընդգրկում է Չոխախ Ներքին և Չոխախ Վերին գյուղերը։


== Բնակչություն ==
XIX դարի վերջին Չոխախ Ներքին և Չոխախ Վերինն ունեին 200֊ական տուն բնակիչ։


== Պատմություն ==
Գյուղերն ավերվել են Մեծ եղեռնի տարիներին։


== Գրչություն ==
Եղել է գրչության կենտրոն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Սամվել Դարբինյան (այլ կիրառումներ)

Սամվել Դարբինյան անուն-ազգանունը կարող է վերաբերել հետևյալ անձանց.

Սամվել Դարբինյան, ՀՀ տեղական ինքնակառավարման համակարգի գործիչ, Վանաձորի քաղաքապետ (1999-2016)։
Սամվել Դարբինյան, հայ նախկին ֆուտբոլիստ, մարզիչ։
Նաոմի Ուոթս

Նաոմի Էլեն Ուոթս (անգլ.՝ Naomi Ellen Watts , սեպտեմբերի 28, 1968(1968-09-28)[…], Շորհամ, Քենթ, Սևենոքս, Քենթ, Քենթ, Անգլիա, Միացյալ Թագավորություն), բրիտանա-ավստրալիական դերասանուհի և պրոդյուսեր։ Հանդիսատեսին հայտնի է «Նկարած շղարշ», «Մալհոլանդ դրայվ» և «Քինգ-Քոնգ» ֆիլմերից։
Նրա առաջին դեբյուտը հանդիսացել է «Միայն հանուն սիրո» (1986) աստրալիական դրաման, իսկ այնուհետև նա նկարահանվել է «Հեյ հայրիկ...» (1990), «Քրիստոսի հարսնացուները» (1991) և «Տուն և ճանապարհ» (1991) հեռուստատեսային սերիալներում։ Նիկոլ Քիդմանի և Տենդի Նյուտոնի հետ նկարահանվել է «Ֆլիրտ» (1991) կատակերգական դրամայում։ Ամերիկա տեղափոխվելուց հետո Ուոթսը հայտնվել է այնպիսի ֆիլմերում, որոնք են «Տանկիստուհին» (1995), «Սիմինդրի զավակները IV. բերքահավաք» (1996) և «Ազնիվ կուրտիզանուհին» (1998) ֆիլմերը։ Ինչպես նաև գլխավոր դեր է մարմնավորել «Երազների ոսորդները» (1997–1998) հեռուստասերիալում։


== Ծանոթագրություններ ==
Ասյա Վևիլ

Ասյա Վևիլ, երբեմն՝ Ուևիլ (անգլ.՝ Assia Wevill, մայիսի 15, 1927(1927-05-15), Բեռլին, Վայմարյան Հանրապետություն - մարտի 23, 1969(1969-03-23), Լոնդոն, Միացյալ Թագավորություն), բրիտանացի պոետ Թեդ Հյուզի երկրորդ կինը քաղաքացիական ամուսնությամբ։ Ցավալիորեն հայտնի է նրանով, որ ինքնասպան է եղել նույն ձևով, ինչպես Հյուզի առաջին կինը՝ Սիլվիա Փլաթը (թունավորվել է գազից), միայն այն տարբերությամբ, որ Ասյան նախապես սպանել էր նաև իր աղջիկ Շուրային։


== Կենսագրություն ==
Ասյա Գուտմանը ծնվել է բժշկի ընտանիքում, որը ծնունդով Ռուսաստանից էր։ Նրա մանկությունն անցել է Թել-Ավիվում։ Պատանեկության տարիներին նա աչքի էր ընկնում քմահաճությամբ։ Հաճախել է ակումբներ, որտեղ ծանոթացել և պարել է բրիտանացի զինվորների հետ։ Այդպես նա ծանոթացավ սերժանտ Ջոն Սթիլի հետ, որը և դարձավ նրա առաջին ամուսինը։ 1964 թվականին Ասյան նրա հետ տեղափոխվեց Լոնդոն։ Ավելի ուշ նրանք արտագաղթեցին Կանադա, որտեղ Ասյան ընդունվեց Բրիտանական Կոլումբիայի համալսարան։ Վանկուվերում նա ծանոթացավ տնտեսագետ Ռիչարդ Լիպսի հետ, որն էլ դարձավ նրա երկրորդ ամուսինը։ 1956 թվականին դեպի Լոնդոն նավով ճանապարհորդության ժամանակ Ասյան ծանոթացավ բանաստեղծ և թարգմանիչ Դեյվիդ Վևիլի հետ, որի հետ ամուսնացավ 1960 թվականին։
Ասյան ազատորեն խոսում էր մի քանի լեզուներով։ Բացի գովազդային արդյունաբերությունում աշխատելուց՝ նա զբաղվում էր թարգմանություններով, մասնավորապես նա թարգմանում էր հրեա բանաստեղծ Իեհուդ Ամիհայի ստեղծագործությունները, ինչպես նաև ինքն էր գրում բանաստեղծություններ և հրատարակում օրիորդական ազգանունով՝ Ասյա Գութման։
Ասյայի հարաբերությունները Թեդ Հյուզի հետ սկսվեցին 1961 թվականին։ Հյուզը բանաստեղծություններ էր նվիրում Ասյային։ Թեդի կինը՝ Սիլվիան, որն այդ ժամանակ արդեն տառապում էր  ծանր դեպրեսիայով, նկատել էր նրանց մտերմությունը։ Հյուզի դավաճանությունը 1962 թվականի դեկտեմբերին դարձավ նրա և Սիլվիայի բաժանման հիմնական պատճառներից մեկը։ 1963 թվականի փետրվարին՝ Սիլվիայի ինքնասպանությունից հետո, Ասյան տեղափոխվում է Թեդի մոտ, ապրում մրցակցուհու տանը, քնում նրա անկողնում, հետևում նրա երեխաներին։
Ս. Փլաթի ինքնասպանությունից վեց տարի հետո Ասյան գրեթե նույն ճշգրտությամբ կրկնում է Սիլվիայի մահվան հանգամանքները, միայն այն տարբերությամբ, որ նախապես սպանում է դստերը՝ Շուրային։ 1969 թվականի մարտի 23-ին Ասյան փակվում է տան խոհանոցում, հերմետիկորեն փակում է պատուհանները և ճեղքերը, պառկեցնում է աղջկան ներքնակի վրա (նրան նախօրոք քնաբեր էր տվել՝ լուծված վիսկիի մեջ), իսկ հետո բացում է գազը։


== Ծանոթագրություններ ==
Դոն Կավատի

Դոն Կավատի (պորտ.՝ Dom Cavati), համայնք Բրազիլիայում՝ Մինաս Ժերայս նահանգի կազմում։ Գտնվում է Վալի դու Ռիու Դոսիի մարզում։ Մտնում է Կարատինգայի գավառի կազմի մեջ։ Բնակչությունը կազմում է 5596 մարդ՝ 2007 թվականի տվյալներով։ Գրավում է 69,088 կմ2 տարածք։ Բնակչության խտությունը կազմում է՝ 81,0 մարդ/կմ2։
Քաղաքի տոնը նշվում է մարտի 1-ին։


== Պատմություն ==
Քաղաքը հիմնադրվել է 1962 թվականի դեկտեմբերի 30-ին։


== Վիճակագրություն ==
Համախառն ներքին արդյունքը, 2007 թվականի դրությամբ, կազմում է՝ 16.926.000,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2007 թվականի դրությամբ, կազմում է՝ 3.307,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,731 (տվյալները ՄԱԿ-ի զարգացման ծրագրի)։


== Աշխարհագրություն ==
Կլիման տարածքում արևադարձային է։
294

294 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 294 թվականն է, 
III դարի 94-րդ տարին։


== Դեպքեր ==


== Ծնունդներ ==


== Մահեր ==
Ալբիես

Ալբիես (ֆր.՝ Albiès), համայնք Ֆրանսիայում՝ Միջին Պիրենեյան երկրամասի Արյեժ գավառի Ֆուա շրջանում։ Մտնում է Լե Կաբան կանտոնի կազմի մեջ։ 
Համայնքի INSEE կոդ՝ 09004։


== Բնակչություն ==
Համայնքի բնակչությունը 2008 թվականին կազմում էր 139 մարդ։


== Տնտեսություն ==
2007 թվականի տվյալներով 73 աշխատունակ տարիքի մարդկանցից (15-64 տարեկան) 52-ը տնտեսապես ակտիվ էին, 21-ը անգործունակ (ակտիվության ցուցանիշը 71,2 %, 1999 թվականին եղել է՝ 61,6 %)։ 52 աշխատունակ բնակիչներից 50-ը աշխատում էին (29 տղամարդ և 21 կին), անաշխատանք էին 2-ը (1 տղամարդ և 1 կին)։ 21 անգործունակ մարդկանցից 5-ը աշակերտներ կամ ուսանողներ են, 7-ը թոշակառու, 9-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Ալբիես» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-19 
«Ալբիես» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-24
Ալտ Զաուխե-Վուսվերկ

Ալտ Զաուխե-Վուսվերկ (գերմ.՝ Alt Zauche-Wußwerk), կոմունա Գերմանիայում, Բրանդենբուրգի երկրամասում։
Մտնում է Դամե Շպրեվալդ շրջանի կազմի մեջ։ Գտնվում է Լիբերոզեի ենթակայության տակ։ Բնակչությունը 551 մարդ է (2010 թվականի դեկտեմբերի 31–ի տվյալներով)։ Զբաղեցնում է 33,02 կմ² տարածք։ Պաշտոնական կոդը՝ 12 0 61 005։


== Ծանոթագրություններ ==
Ֆերդինանդ Ջուլիուս Քոն

Ֆերդինանդ Ջուլիուս Քոն (հունվարի 24, 1828(1828-01-24)[…], Վրոցլավ, Սիլեզիա, Պրուսիայի թագավորություն - հունիսի 25, 1898(1898-06-25)[…], Վրոցլավ, Սիլեզիա, Պրուսիայի թագավորություն, Գերմանական կայսրություն), գերմանացի բուսաբան և մանրէաբան։ 
«Լեոպոլդինա» գերմանական բնագետ ակադեմիայի անդամ (1849), Լոնդոնի թագավորական ընկերության արտասահմանյան անդամ (1897 ), Փարիզի Գիտությունների ակադեմիայի թղթակից անդամ (1895)։ 


== Կենսագրություն ==
Ծնվել է հրեա գաղթականների ընտանիքում։
Կրթություն է ստացել Բրեսլավլի համալսարանում։ 1850 թվականից եղել է բուսաբանության դոցենտ, իսկ 1859 թվականից՝ նույն համալսարանի պրոֆեսոր, որտեղ 1866 թվականին հիմնադրել է բույսերի ֆիզիոլոգիայի ինստիտուտը։
Մահացել է 1898 թվականի հունիսի 25-ին և թաղվել Բրեսլավլի հին հրեական գերեզմանատանը։


== Գիտական գործունեություն ==
Քոնի հիմնական աշխատանքները նվիրված են ամենապարզ մանրադիտակային բույսերին, ջրիմուռներին և սնկերին։ Քոնի գիտական աշխատություններում դիտարկվում են դրանց ձևաբանության, զարգացման պատմության և համակարգվածության հարցերը։ Քոն առաջին անգամ բակտերիաները դասել է բույսերի շարքին։ Ռոբերտ Կոխի հետ մասնակցել է սիբիրախտի հետազոտությանը։
1870 թվականից Քոն հրատարակել է «Beiträge zur Biologie der Pflanzen» ամսագիրը, որտեղ տպագրել է իր որոշ աշխատանքներ, օրինակ՝ Վոլվոքսի օրգանիզմների մասին։ 
1872-1875 թվականներին Քոնը բակտերիաների վերաբերյալ իր հետազոտությունը հրապարակել է «Neue Untersuchungen über Bacterien» աշխատությունում, որում  ուսումնասիրել է այդ օրգանիզմների սիստեմատիկ և կենսաբանական առանձնահատկությունները՝ փորձելով պարզել նրանց դերը խմորման, քայքայման և համաճարակային հիվանդությունների զարգացման մեջ։ 


== Աշխատանքներ ==
Zur Naturgeschichte des Protococcus Pluvialis Բոն, 1851
Die Menschheit und die Pflanzenwelt Բրեսլավլ, 1851
Entwickelungs-geschichte des Pilobolus Crystallinus («Nova acta», 1851)
Der Haushalt der Pflanzen Լայպցիգ, 1854
Untersuchungen über die Entwicklungsgeschichte der Mikroskopischen Algen und Pilze Բոն, 1854
Empusa muscae Բոն, 1855
Entwickelung der Sphaeroplea annulina Բեռլին, 1855
Beiträge zur Biologie der Pflanzen Բրեսլավլ, 1870
Neue Untersuchungen über Bakterien Բոն, 1872-75
Die Pflanze Լայպցիգ, 1882


== Ծանոթագրություններ ==
Յավտուխի

Յավտուխի (ուկրաիներեն՝ Явтухи), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Յավտուխի գյուղում բնակվում էր 661 մարդ։ Բնակավայրը զբաղեցնում է 3,16 կմ² տարածք։ Բնակչության խտությունը կազմում էր 209,18 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տիմոֆեևկա (գյուղ, Նադեժդինսկի շրջան)

Տիմոֆեևկա (ռուս.՝ Тимофеевка), գյուղ Ռուսաստանի Պրիմորիեի երկրամասի Նադեժդինսկի շրջանի կազմում։
Բնակչությունը 2005 թվականին գրանցված տվյալներով կազմում էր 240 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
«Արբատ-Օպերա» կամերային երաժշտական թատրոն

«Արբատ-օպերա» (ռուս.՝ Камерный музыкальный театр «Арбат-Опера»), կամերային երաժշտական թատրոն-անտրեպրիզա Մոսկվայում։ Հիմնադրվել է 1999 թվականին։


== Թատրոնի պատմությունը ==
«Արբատ-Օպերա» թատրոնը ստեղծվել է «Դերասանի կենտրոնական տան» ղեկավարության նախաձեռնությամբ՝ ի դեմս Ա. Յաբլոչկինայի և Մարգարիտա Էսկինայի։ Թատրոնը բացվել է Նիկոլայ Ռիմսկի-Կորսակովի «Մոցարտը և Սալիերին» օպերայի պրեմիերայով։ Հիմնադրման օրից թատրոնը ղեկավարում է հայտնի ռուս օպերային ռեժիսոր Օլգա Իվանովան։
«Համառուսաստանյան օպերային միություն՝ օպերա բոլորի համար» նախագծի մշակման և իրականացման համար թատրոնին ՌԴ նախագահի կողմից շնորհվել է գրանտ։


== Խաղացանկը ==
Ջ. Մորգուլասի «Աննան և Դեդոն»
Գաետանո Դոնիցետտիի «Զանգակը»
Յոհան Սեբաստիան Բախի «Սուրճի կանտատան»
Նիկոլայ Ռիմսկի-Կորսակովի «Մոցարտը և Սալիերին»
«Ապաշխարանք», գրված է ռուս երգահանների հեգևոր երաժշտության հիման վրա
Ջովաննի Բատիստա Պերգոլեզիի «Պիետա»
Ջ. Մորգուլասի «Ռեքվիեմ», խոսքերի հեղինակ՝ Աննա Ախմատովա
Ջոակինո Ռոսսինիի «Սինյոր Բրուսկինո»
Ջովաննի Բատիստա Պերգոլեզիի «Սպասուհին՝ տիրուհի»
Ֆրանսիս Պուլենկի «Մարդկային ձայն»


== Աղբյուրներ ==
Կեճինար

Կեճինար (վրաց.՝ კეჭინარი), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 251 մարդ։


== Ծանոթագրություններ ==
Արթլի

Արթլի, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Գժեգոժ Գաևսկի

Գժեգոժ Գաևսկի, (լեհ.՝ Grzegorz Gajewski, հուլիսի 19, 1985(1985-07-19), Սկերնևիցե, Լեհաստանի Ժողովրդական Հանրապետություն), լեհ շախմատիստ, գրոսմայստեր։ 2015 թվականին դարձել Լեհաստանի շախմատի առաջնության չեմպիոն։ Հավաքականի կազմում 2 անգամ մասնակցել է Շախմատի Օլիմպիադների, և 3 անգամ մասնակցել Եվրոպայի թիմային առաջնությանը։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Գժեգոժ Գաևսկու անձնական քարտը 365chess.com կայքում
Գժեգոժ Գաևսկու անձնական քարտը ՖԻԴԵ-ի կայքում
Հին-գեղ

Հին-գեղ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ազովի բերդ

Ազովի բերդ (ռուսերեն՝ Азовская крепость), ամրությունների համալիր Ռուսաստանի Դաշնության Ռոստովի մարզում՝ Ազով քաղաքի պատմական մասի կենտրոնում, Դոն գետի դելտայում, նրա ճյուղավորումներից մեկի ձախ ափին։ Պահպանվել է բերդապարիսպների, դիտաշտարակների ու դարպասների մի մասը։
Բերդը կառուցել են թուրքերը 1475 թվականին, Տանայիս քաղաքը Վենետիկյան հանրապետությունից գրավելուց հետո, օսմանյան կայսրության հյուսիսային սահմաններն ու Ազովի ծովի մատույցները պաշտպանելու նպատակով։ 17-րդ դարում ոչ տևական մի ժամանակահատված՝ 1637-1642 թվականներին բերդը գտնվել է Դոնի ու զապորոժյան կազակների հսկողության ներքո, ապա կրկին ընկել թուրքերի ձեռքը։ 1695 և 1696 թվականներին ռուսաց Պետրոս Առաջին թագավորը ռազմական արշավանքներ է ձեռնարկել Ազովի վրա, որոնց արդյունքում բերդը, որին թուրքերն Ազակ էին անվանում, հանձնվել է ռուսներին։ 1686—1700 թվականների ռուս-թուրքական պատերազմների արդյունքում 1700 թվականի հուլիսի 13-ին Կոստանդնուպոլսում կնքվել է խաղաղության պայմանագիր, որով սուլթանն ընդունել է Ռուսաստանի տիրապետությունը Ազովի տարածաշրջանի նկատմամբ։
XVIII դարում բերդն ավերվել է։ Պահպանվել են միայն Ալեքսեևյան դարպասն ու պարսպի՝ դրան կից հատվածը, որն ունի 30 մետր լայնություն և 15 մետր բարձրություն։


== Գրականություն ==
Yu. A. Tijónov, Азовское сидение. — Moscú, 1970.
Brian J. Boeck. The Siege of Azov in 1641: Military Realities and Literary Myth. — Warfare in Eastern Europe, 1500-1800. — Leiden: Brill, 2012.
Alekséi Baiov, Русская армия в царствование императрицы Анны Иоанновны. Война России с Турцией в 1736-1739 гг, p. 222.


== Ծանոթագրություններ ==
Կինաշևկա

Կինաշևկա (ուկրաիներեն՝ Кинашівка), գյուղ Ուկրաինայի Չեռնիգովի մարզի Բորզնայի շրջանում։
2006 թվականի տվյալներով Կինաշևկա գյուղում բնակվում էր 1 372 մարդ։ Բնակչության խտությունը կազմում էր 686 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոչացի ջրաէլեկտրակայան

Բոչացի ջրաէլեկտրակայան (սերբերեն՝ Хидроелектрана Бочац), ջրաէլեկտրակայան Վրբաս գետի վրա՝ Բոսնիա և Հերցեգովինայի անկլավ հանդիսացող Սերբական Հանրապետության կենտրոնական մասում։ Վրբասի ջրերով գործող ջրաէլեկտրակայանների կասկադի ստորին աստիճանն է (հաջորդում է Յայցո-2 հէկին)։ Կոչվել է մերձակա բնակավայրի՝ Բոչաց գյուղի անունով։ Շահագործման է հանձնվել 1981 թվականի դեկտեմբերի 5-ին։
Կառուցվել է 66 մետր բարձրություն ունեցող ամբարտակի մոտ (ամբարտակի կառուցման արդյունքում առաջացել է 43 միլիոն ջրի օգտակար ծավալով արհեստական լիճ)։ Ջրաէլեկտրակայանի հզորությունը 110 մվտ է։ Նրա մեքենայական սրահում գործում են «Ֆրենսիս» տիպի երկու տուրբին՝ յուրաքանչյուրը 55 մվտ հզորությամբ։ Ջրաէլեկտրակայանը տարեկան արտադրում է 0,3 միլիարդ կիլովատտ-ժամ էլեկտրաէներգիա։ 


== Ծանոթագրություններ ==


== Արտաքին հղումներ ==
Хидроелектране на Врбасу
Beskrivelse fra EBRD.
Hydropower & Dams in Europe 2011. Besøkt 17. januar 2012.
Տանը (ֆիլմ)

«Տանը» (ֆր.՝ Dans la maison), ֆրանսիական թրիլեր, որի ռեժիսորը Ֆրանսուա Օզոնն է։ Պրեմիերան տեղի է ունեցել 2012 թվականին Տորոնտոյի միջազգային 37-րդ մրցանակաբաշխության ժամանակ։


== Սյուժե ==
Ֆրանսիայի մայրաքաղաք Փարիզի դպրոցներից մեկի գրականության ուսուցիչը հիասթափվել էր իր նոր դասարանից։ Նա չէր ուզում դաս պարապել նրանց հետ, սակայն դասարանի վերջում նստող մի տղա մի անգամից գրավեց ուսուցչի ուշադրությունը։ Ուսուցիչը նկատեց, որ այդ տղան ի ծնե առարկայական տաղանդ ունի։ Նա այդ հատկությունը նկատեց այն ժամանակ, երբ նա գրում էր շարադրություն իր ընկերոջ՝ Ռաֆայի տան մասին։
Ուսուցիչը օգնում է աշակերտին ուղղագրական և շարահյուսական սխաները ուղղելով և ուսուցիչը սկսում է դասարան մտնել հաճույքով։ Նույնիսկ ուսուցիչը ստիպված է լինում գողություն կատարել աշակերտի համար։


== Դերերում ==


== Ծանոթագրություններ ==


== Արտաքին հղումներ ==
«Տանը»(անգլ.) ֆիլմը Internet Movie Database կայքում 
«Տանը»(անգլ.) ֆիլմը Rotten Tomatoes կայքում
«Տանը» ֆիմը «Box Office Mojo» կայքում
Սուրբ Հովհաննես եկեղեցի (Ավան)

Սուրբ Հովհաննես եկեղեցի, խոնարհված Հայկական առաքելական եկեղեցի Երևանի Ավան համայնքի հյուսիս-արևելյան կողմում (Vդ.)։ Մուտքի բարավորի վրա խաչ է պատկերված։ Պահպանվել են եկեղեցու պատերին փորագրրված բազմաթիվ նախշազարդ խաչեր։ Եկեղեցու շրջակայքում պահպանվել են կոթողներ, խաչքարեր և միջնադարյան գերեզմանոց (XII-XIII դդ.)։ Եկեղեցու բակի ձախ կողմում պահպանվել է արձանագիր որմնափակ խաչքար։ 


== Պատմություն ==
Սուրբ Հովհաննես եկեղեցին միանավ թաղածածկ եկեղեցի է։ Կառուցված է սրբատաշ  ծիրանագույն և սև տուֆ քարից։ Եկեղեցին կառուցվել է 5-րդ դարում և վերակառուցվել` XII-XIII դարերում։


== Եկեղեցու Խորանը ==
Եկեղեցու խորանն ունի եզակի ճարտարապետական հորինվածք։ Ուղղանկյունաձև հարթության կենտրոնական մասում պատկերված է կլոր գունդ, որը ձևավորված է մանրաքանդակ նախշերով։ Գնդի երկու կողմերում փորագրված են արծիվներ։ Պատկերը հարդարանքի մաս  չէ. այստեղ կլոր գունդը խորհրդանշում է իշխանությունը, իսկ արծիվները` ուժը։ Պատկերի աջ կողմում պահպանվել է արձանագրություն, որը դյուրընթեռնելի չէ։ Խորանի ձախակողմյան պատի վերնամասում նույնպես առկա է արձանագրություն։ 


== Ծանոթագրություններ ==
Սանդուղքի էֆեկտ

Սանդուղքի էֆեկտ, L'esprit de l'escalier, (Լ'էսպրի դ'եսկալյե), ֆրանսերեն տերմին, անախորժ և տհաճ իրավիճակների դեպքում՝ մտքում չափազանց ուշ հղացած անթերի պատասխանն է։


== Ծագում ==
Այս երևույթի անունը ծագել է ֆրանսիացի հանրագիտարանագիր և փիլիսոփա Դենի Դիդրոյի՝ «Պարադոքս դերասանի մասին»  էսսեում տեղ գտած հետևյալ իրադրության նկարագրությունից. պետական գործիչ Ժակ Նեկերի տանը տեղի ունեցած ընթրիքի ժամանակ, դիտողություն են արել Դիդրոյին, որն էլ այդ ժամանակ անպատասխան է մնացել։ Դիդրոն բացատրում է՝ ինչու. «զգայուն մարդը, ինչպիսին ինքս եմ, ճնշված իր դեմ ուղղված փաստարկից, շփոթվում է և կարող է ճիշտ մտածել (ինքն իրեն գտնել) միայն աստիճանների ներքևում»։ Այդ դեպքում «աստիճանների ներքևում» արտահայտությունը վերաբերում էր առանձնահատուկ հյուրանոցի կամ մեծ առանձնատան ճարտարապետությանը, որտեղ էլ նա հրավիրված էր։ Այդպիսի տներում, հյուրերին ընդունելու սենյակները գտնվում էին բել էտաժում (étage noble)՝ երկրորդ հարկում։ Աստիճանների ներքև հասնելը նշանակում էր լիովին լքել հավաքույթը։ 


== Նմանատիպ անգլերեն տերմիններ ==
Անգլախոսները սովորաբար սանդուղքի էֆեկտն անվանում են "escalator wit" (բառացի թարգմանաբար՝ շարժասանդուղքի հնարամտություն) կամ "staircase wit" (սանդուղքի հնարամտություն)։


== Այլ լեզուներում ==
Իդիշ լեզվով trepverter-ը (սանդուղքի բառեր) և գերմանական պատճենում՝ Treppenwitz-ը (երբ օգտագործվում է անգլերեն համատեքստում) նույն իմաստն են արտահայտում, ինչ՝ ֆրանսիական սանդուղքի էֆեկտը։ Այնուամենայնիվ, ժամանակակից գերմաներենում Treppenwitz-ն այլ իմաստ ունի։ Այն վերաբերում է իրադարձություններին կամ փաստերին, որոնք կարծես թե հակասում են իրենց ակունքներին կամ կոնտեքստին։ Հաճախ գործածվող "Treppenwitz der Weltgeschichte" (համաշխարհային պատմության սանդուղքի սրամտություն) արտահայտությունը բխել է Վիլյամ Լուիս Հերցլետի հենց այդ վերնագրով գրքի անունից, որն էլ նշանակում է «պատմության պարադոքս»։


== Տես նաև ==
Comic timing
Epimetheus (mythology)
The Comeback (Seinfeld)


== Ծանոթագրություններ ==


== Արտաքին հղումներ ==
 The dictionary definition of l'esprit de l'escalier at Wiktionary
Նատաշա Խիմենես

Նատաշա Խիմենես (իսպ.՝ Natasha Jiménez, 20-րդ դար, Կոստա Ռիկա), տրանս և ինտերսեքս ակտիվիստ։ Ներկայումս MULABI կազմակերպության գլխավոր համակարգողն է։ Ինտերսեքս մարդկանց իրավունքների առաջին ֆոնդի խորհրդատվական խորհրդի անդամ է։ Մասնակցել է մարդու իրավունքների միջամերիկյան հանձնաժողովի առաջին լսումներին։


== Իրավապաշտպան գործունեություն ==
Խիմենեսն իրավապաշտպան գործունեությամբ է զբաղվում ավելի քան 30 տարի։ Իր գործունեությունն սկսել է Լատինական Ամերիկայի ֆեմինիստական և ԼԳԲՏ շարժումներում և հանդես է գալիս մի շարք ազգային ու միջազգային իրավապաշտպան կազմակերպություններում։
2013 թվականի մարտին Խիմենեսը Մաուրո Կաբրալի, Պաուլա Սանդրին Մաչադոյի և Պիջոն Պագոնիսի հետ ցուցմունք է տվել Մարդու իրավունքների միջամերիկյան հանձնաժողովին` Հյուսիսային և Հարավային Ամերիկաներում ինտերսեքս մարդկանց խախտված իրավունքների վերաբերյալ։ Հանձնաժողովում առաջին լսումների ժամանակ նրանցից յուրաքանչյուրը կիսվել է իր փորձով և բարձրացրել ավելի կարևոր հարցեր, այնպիսիք, ինչպիսիք են ինտերսեքս երեխաների սեռական օրգանների վիրահատությունների «նորմալացումը»։
2015 թվականին Խիմենեսը միացել է ինտերսեքս մարդկանց իրավունքների պաշտպանության առաջին ֆոնդի ստեղծման միջազգային խորհրդատվական խորհրդին, որը հիմնադրվել է Astraea Lesbian Foundation for Justice-ի կողմից։ 2016 թվականին ILGA-յի` ինտերսեքս մարդկանց հարցերով քարտուղարի գործը հանձնվել է Միրիամ վան դեռ Խավին։


== Աշխատանքներ ==
Խիմենեսը մասնակցել է հետևյալ աշխատանքների հրապարակմանը.

Inter: Erfahrungen intergeschlechtlicher Menschen in der Welt der zwei Geschlechter, Էլիզա Բարտի խմբագրությամբ,
What is the Point of a Revolution if I Can’t Dance, Ջեյն Բարրի և Ելենա Դորդևիչ,
Interdicciones, Մաուրո Կաբրալի խմբագրությամբ։


== Ծանոթագրություն ==
Զաոզյորե (գյուղ, Վելիժսկի շրջան)

Անվան այլ կիրառումների համար տե՛ս՝ ԶաոզյորեԶաոզյորե (ռուս.՝ Заозёрье), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 207 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիկոլայպոլիե

Նիկոլայպոլիե (ուկրաիներեն՝ Миколайпілля), գյուղ Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Նիկոլայպոլիե գյուղում բնակվում էր 483 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արյունալի սպորտ (ֆիլմ)

«Արյունալի սպորտ» (անգլ.՝ Bloodsport), 1988 թվականին նկարահանված մարտաֆիլմ՝ Ժան-Կլոդ Վան Դամի մասնակցությամբ։ Հիմնված է ամերիկացի կարատեիստ Ֆրենկ Դյուքսի չինաստանյան արկածների վրա։


== Սցենարը ==
Ֆիլմը պատմում է ԱՄՆ զինված ուժերի սպա Ֆրենկ Դյուքսի մասին։ Դյուքսը վաղ տարիքից ճապոնացի Սենզո Թանաքայի մոտ ուսանում է նինջիցու սպորտաձևը։ Ծանր տանելով հարազատ ուսուցչի մահը՝ Ֆրենկը դասալքում է և մեկնում Հոնգ Կոնգ՝ մասնակցելու կարատեի ընդհատակյա մրցումների՝ այդ կերպ ցանկանալով պատվել Թանաքային։
Մրցումների ժամանակ Դյուքսն ընկերանում է մեկ այլ ամերիկացու՝ Ռեյ Ջեքսոնի հետ։


== Դերերում ==
Ժան-Կլոդ Վան Դամ - Ֆրենկ Դյուքս
Դոնալդ Գիբ - Ռեյ Ջեքսոն
Բոլո Յանգ - Չոնգ Լի
Լի Այրս - Ջենիս Քենթ
Ռոյ Չիաո - Սենզու Թանաքա
Միշել Քիսի - Սուան Պարեդես
Նորման Բարթոն - Հելմեր
Ֆորեսթ Ուիթակեր - Ռոուլինս
Բերնարդ Մարիանո - Սադիք Հուսեյին
Ֆիլիպ Չան (陳欣健) - Տեսուչ Չեն
Պաուլո Տոչա - Պակո
Ոն Ֆոսթեր - Գուստաֆսոն


== Ծանոթագրություններ ==


== Արտաքին հղումներ ==
«Արյունալի սպորտ»(անգլ.) ֆիլմը allmovie կայքում:
«Արյունալի սպորտ» - IMDb էջ
Հացավանի պատմության և մշակույթի անշարժ հուշարձանների ցանկ (Կոտայքի մարզ)

Անվան այլ կիրառումների համար տե՛ս՝ Հացավանի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Կոտայքի մարզի Հացավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 4 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ամպերսանդ

Ամպերսենդ, ամպերսանդ (անգլ.՝ ampersand), «&» լոգոգրամ, որը ներկայացնում է անգլերեն and շաղկապը, լատիներեն et (և) շաղկապի կցագիրն է։ Ամպերսենդ բառը ծագել է «and (&) per se and» արտահայտությունից, որը թարգմանաբար նշանակում է «և-ը (&) իրականում (լատ.՝ per se՝ ինքն իրենով) և-ն է»։ Ամպերսենդը ծագել է մ.թ. 1 դարում, երբ հին հռոմեացիները շեղագիր գրելիս լատիներեն et-ի E և T տառերը կցվում էին միմյանց։ Ժամանակակից շեղ ամպերսենդը ծագել է Վերածննդի ժամանակ՝ վերածննդի շեղագրերին զուգահեռ։ 1455 թ. Եվրոպայում տպագրության գյուտից հետո, ամպերսենդն սկսում է լայնորեն կիրառվել նաև տպագրության մեջ։ Ամպերսենդը ներկայումս օգտագործում են շատ լատինատառ լեզուներ։ Ժամանակին այն եղել է նաև ամերիկյան այբբուբենի տառ։ Ամպերսենդի կոդը յունիկոդում U+0026 & ampersand (HTML &#38;⧼dot-separator⧽ &amp;)-ն է, որը վերցված է ASCII-ի նույն արժեքից։


== Ծանոթագրություններ ==
Պիեռ Գասպար Շոմետ

Պիեռ Գասպար Շոմետ (ֆր.՝ Pierre Gaspard Chaumette, հեղափոխության ժամանակ ընդունել է Անաքսագորաս անունը, մայիսի 24, 1763(1763-05-24)[…], Nevers - ապրիլի 13, 1794(1794-04-13)[…], Փարիզ), ֆրանսիական հեղափոխության գործիչ, ձախ յակոբինյան։
Կորդելիերների ակումբի անդամ (1790 թվականից)։ Մասնակցել է 1792 թվականի օգոստոսի 10-ի ժողովրդական ապստամբության նախապատրաստմանը, որի հաղթանակից հետո դարձել է Փարիզի կոմունայի անդամ, իսկ 1792 թվականի դեկտեմբերից՝ դատախազը։ Կռվել է ժիրոնդիստների դեմ։ Գլխավորել է հեղափոխական-դեմոկրատական դիկտատուրան ամրապնդելու համար Փարիզի ցածր խավերի 1793 թվականի սեպտեմբեր 4-5-ի ելույթը։ Կողմ էր ամբողջ արտադրության և գյուղատնտեսական ապրանքների վրա պետական հսկողություն սահմանելուն, սաբոտաժի պատճառով չգործող ձեռնարկությունների ազգայնացմանը։ Եղել է ապաքրիստոնեացման (հեղափոխության ժամանակ կաթոլիկական պաշտամունքը վերացնելու փորձ) քաղաքականության նախաձեռնողներից, որից, սակայն, 1793 թվականին հրաժարվել է։ Մեղադրվել է Փարիզի կոմունան սահմանադիր մարմին դարձնելու փորձի մեջ, ձերբակալվել է, ապա գիլիոտինի ենթարկվել։


== Ծանոթագրություններ ==
Վրեժ Հախումյան

Վրեժ Դմիտրիի Հախումյան (ծնվել է 1974 թվականի հուլիսի 5-ին, գյուղ Խանաբադում (ԼՂՀ Ասկերանի շրջան)), բուժակ։ Պաշտպանական բանակի բժշկական ծառայության պահեստի լեյտենանտ (1999)։ Ավարտել է Ստեփանակերտի բժշկական ուսումնարանը (1994)։ 1992-1999 թվականներին՝ Ստեփանակերտի կենտրոնական զինվորական կլինիկական հոսպիտարի վերակենդանացման բաժանմունրի բուժակ, Խոջալուի ուսումնական բուժկետի, ապա՝ բուժծառայության պետ։ 1992-1994 թվականներին Ցեխ-Ցուի, Քելբաջարի, Աղդամի, Մարտակերտի, Հադրութի ռազմադաշտային շարժական հոսպիտալներում բուժօգնություն է ցույց տվել հիվանդ և վիրավոր ազատամարտիկների։ 1999 թվականին զորացրվել է։
Մ.թ.ա. 859


== Դեպքեր ==


=== Ասորեստան ===
Սալմանասար Գ-ն մ.թ.ա. 859 թվականին դառնում է Ասորեստանի թագավոր


== Ծնունդներ ==


== Մահեր ==
Դերևենշչիկի

Դերևենշչիկի (ռուս.՝ Деревенщики), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 24 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1468

1468 թվական,  նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1468 թվականն է, 
XV դարի 68-րդ տարին։


== Դեպքեր ==


== Ծնունդներ ==


== Մահեր ==
Լոզովոյ (այլ կիրառումներ)

Լոզովոյ, կարող է վերաբերել՝

Լոզովոյ - գյուղ Ռուսաստանի Դաշնության Ռոստովի մարզի Չերտկովսկի շրջանում
Լոզովոյ - գյուղ Ռուսաստանի Դաշնության Ռոստովի մարզի Չերտկովսկի շրջանում
Հայոց ցեղասպանության խաչքար (այլ կիրառումներ)

Հայոց ցեղասպանության խաչքար, կարող է վերաբերել՝

Հայոց ցեղասպանության խաչքար - Հայոց Ցեղասպանության զոհերի հիշատակին նվիրված խաչքար Ամստերդամ քաղաքի Սուրբ Հոգի եկեղեցու պատի վրա (Krom Boomssloot 22 Amsterdam)։
Հայոց ցեղասպանության խաչքար - խաչքար Ֆրանսիայի Առնուվիլ լե Գոնես քաղաքի Վարագա Սուրբ Խաչ եկեղեցու բակում
Հայոց ցեղասպանության խաչքար - խաչքար-հուշարձան Իտալիայի Բարի քաղաքում
Հայոց ցեղասպանության խաչքար - խաչքար ԱՄՆ Գլենդել հայաշատ քաղաքում՝ Սուրբ Մարիամ Աստվածածին եկեղեցու բակում
Հայոց ցեղասպանության խաչքար - խաչքար Ֆրանսիայի հայաշատ Կլամար քաղաքում
Հայոց ցեղասպանության խաչքար - խաչքար Ֆրանսիայի Մարսել քաղաքի «Սիդի-Բրահիմ» պուրակում
Հայոց ցեղասպանության խաչքար - հուշարձան Ուրուգվայի մայրաքաղաք Մոնտեվիդեոյի «Արմենիա» հրապարակում
Հայոց ցեղասպանության խաչքար - խաչքար Լեհաստանի Վրոցլավ քաղաքի Դոմինիկյան եկեղեցու տարածքում


== Տես նաև ==
Հայոց ցեղասպանություն
Հայոց ցեղասպանության հուշարձանների ցանկ
Առտիալի բարբառ

Առտիալի բարբառ - հայերենի կը ճյուղի եռաստիճան բաղաձայնական համարգ ունեցող բարբառ։
Խոսվում է Լեհաստանի, Բուկովինայի, Սուչավայի, Տրանսիլվանիայի, Հունգարիայի և Ռումինիայի տարբեր կողմերը ցրված հայաբնակ վայրերում։ Ներկայանում է տարբեր խոսվածքներով, որոնք ընդհանոր առմամբ այդպես են կոչվել Հրաչյա Աճառյանի կողմից։ Հնչյունական երևույթներով այս բարբառը նման է գրաբարին. սահմանական ներկան կազմվում է գի մասնիկով (գի սիրիմ). հայցականը ստանում է զ նախդիրը (ըզընկերը)։


== Գրականություն ==
Հրաչյա Աճառյան, Քննություն Առտիալի բարբառի, Երևան, 1953։


== Ծանոթագրություններ ==
Ալբերտո Մորենո

Ալբերտո Մորենո Պերես (իսպ.՝ Alberto Moreno Pérez, ծնվել է 1992 թվականի հուլիսի 5-ին, Սևիլյա), իսպանացի ֆուտբոլիստ, «Լիվերպուլի» ձախ պաշտպան։


== Ակումբային կարիերա ==
Ալբերտոն «Սևիլյայի» սանն է։ 2011 թվականից մինչև 2013 թվական նա հանդես է եկել «Սևիլյա Ատլետիկոյում», իսկ առաջին թիմում դեբյուտը տեղի ունեցավ 2011/12 մրցաշրջանի վերջնամասում։ Մորենոյի դեբյուտը եղավ 2012 թվականի ապրիլի 8-ին «Ատլետիկի» դեմ խաղի ժամանակ։ 2013 թվականի փետրվարին Ալբերտոն վերջնականապես տեղափոխվեց առաջին թիմ։
2013 թվականի օգոսոտսի 13-ին «Սևիլյան» պայմանավորվեց «Լիվերպուլի» հետ Մորենոյի տրանսֆերի հարցում։
2014 թվականի օգոստոսի 16-ին «Լիվերպուլը» պաշտոնական հայտարարեց Մորենոյի տրանսֆերի մասին։ Տրանսֆերը կազմեց 18 միլիոն եվրո։ Մորենոն սկսեց հանդես գալ 18 համարի ներքո։
«Լիվերպուլի» կազմում դեբյուտը տեղի ունեցավ «Մանչեսթեր Սիթիի» հետ խաղի ժամանակ։ 41-րդ րոպեին նրա սխալից հետո գոլ խփվեց Լիվերպուլի դարպասին։ Արդեն հաջորդ խաղում Մորենոն խփեց իր դեբյուտային գնդակը՝ «Տոտենհեմի» դարպասին։


== Հաջողություններ ==
Եվրոպա Լիգայի չեմպիոն՝ 2013/14


== Ծանոթագրություններ ==


== Արտաքին հղումներ ==
Պրոֆիլը BDFutbol կայքում (անգլերեն)
Պրոֆիլը futbolme.com կայքում (Իսպաներեն)
Պոլինոզ

Պոլինոզ, ալերգիկ հիվանդություն, առաջանում է բույսերի ծաղկափոշու ազդեցությունից։ Ավելի հաճախ դրսևորվում է հարբուխով, արցունքահոսությամբ և աչքերի այրոցով, երբեմն՝ բրոնխային հեղձուկի նոպայով։


== Նկարագրություն ==
Հիվանդությունն ունի սեզոնային բնույթ և առաջանում է բույսերի ծաղկման շրջանում, երբ օդում պարունակվում է մեծ քանակությամբ ծաղկափոշի։ Սովորաբար զանգվածային հիվանդացություն է առաջացնում քամու միջոցով փոշոտվող բույսերի ծաղկափոշին (տրամագիծը՝ մինչև 35 մկմ), որն օժտված է յուրահատուկ, ալերգիածին հատկությամբ։ Ուժեղ ալերգիածին հատկություն ունի ամբրոսիա մոլախոտի ծաղկափոշին։


== Առաջացման եղանակները ==
Հիվանդության առաջացման համար անհրաժեշտ է ծաղկափոշու մոտ 40-50 հատիկ, բայց երբեմն այն կարող է առաջանալ քթի լորձաթաղանթի կամ աչքի շաղկապենու վրա 3-5 հատիկ ընկնելիս։


== Հիվանդության աշխարհագրական տարածվածությունը ==
Յուրաքանչյուր կլիմայաաշխարհագրական գոտում գերակշռում են որոշակի բուսատեսակներ, որոնց ծաղկափոշին ավելի հաճախ է պոլինոզի առաջացման պատճառ դառնում։ ՀՀ-ում ալերգիածին են բարդու սերմեր (քամու միջոցով տարածվող), սոսին, ընկուզենին, փշատենին, լորենին, որոշ մոլախոտեր և այլ բույսեր։ Չնայած ավելի շատ ծաղկափոշի պարունակվում է գյուղական վայրերի օդում, բայց պոլինոզով առավելապես հիվանդանում են քաղաքաբնակները, որը բացատրվում է քաղաքի օդային ավազանի բարձր աղտոտվածությամբ։ Քաղաքի օդում պարունակվող փոշին և տարբեր քիմիական նյութերը գրգռում են շնչուղիների լորձաթաղանթները և բարձրացնում ծաղկափոշու թափանցելիությունը։


== Բուժում ==
Պոլինոզի բուժման հիմնական եղանակը օրգանիզմի զգայնության իջեցումն է ծաղկափոշու նկատմամբ կամ թերզգայնացումը, որը կատարում է ալերգիաբանը։ Վերջինս նախապես, հատուկ մաշկային փորձանմուշների և այլ հետազոտությունների միջոցով պարզում է հիվանդությունն առաջացրած ծաղկափոշու տեսակը։


== Պոլինոզից խուսափելու միջոցներ ==
Բույսերի ծաղկման շրջանում հիվանդները պետք է խուսափեն ծաղկափոշու հատիկները շնչուղիներ և աչքերն ընկնելուց։ Խորհուրդ է տրվում կրել հատուկ պաշտպան, ակնոց կամ հնարավորության սահմաններում երեսը ծածկել։
Ծանր դեպքերում խորհուրդ է տրվում մեկնել այլ վայր։


== Արտաքին հղումներ ==
Պոլինոզ հոդվածը Curlie-ում (ըստ DMOZ-ի)
Ռիբոլիտա

Ռիբոլիտա (իտալերեն՝ Ribollita), թանձր իտալական բանջարեղենային ապուր։ Կան ուտեստի բազմաթիվ բաղադրատոմսեր, սակայն հիմնական բաղադրամասերը լոբին է, հացը, սև կաղամբը և տարբեր տեսակի բանջարեղեններ (ցուկինի, կարտոֆիլ, սոխ, գազար)։ Մատուցելուց առաջ կարելի է վրան շաղ տալ քերած պանիր և սեղանին մատուցել կարմիր գինու հետ։ Համարվում է սեզոնային ուտեստ և ավելի հայտնի է ցուրտ եղանակներին։ Գալիս է գյուղացիական խոհանոցից, որը իրենից ներկայացնում է երեկվա եփած բանջարեղենի և մինեստրոնեի մնացորդները երեկվա հացի ավելացմամբ։


== Ծանոթագրություններ ==